Fionn Kelleher
self@osslate.net 2021
Arranxar fallos feitos durante a edición
desfacer, refacer, rexeitar cambios
Fran Diéguez
frandieguez@gnome.org 2022-2023

# Desfacer, refacer e descartar cambios

O Editor de texto de GNOME fai seguimento automático dos cambios feitos mentres edita un ficheiro. Os cambios poden desfacerse e refacerse namentres edita, o que fai moito máis doado arranxar problemas.

Os cambios rexistrados dun ficheiro perderanse despois de pechalo, ou despois de rexeitar os cambios.

# Desfacer ou refacer un cambio

Se preme Ctrl Z desfarase o último cambio feito no ficheiro. Se usa este atallo repetidamente continuará desfacendo os cambios que se fixeron orixinalmente.

Se preme Ctrl Maiús Z refarase o último cambio desfeito no ficheiro. Se usa o atallo repetidamente continuaranse refacendo os cambios que foron feitos orixinalmente.

Os cambios poden refacerse só se a operación de edición anterior foi desfacer ou refacer. Por exemplo, mentres escribe o texto nun ficheiro xusto despois de desfacer un cambio fará que non poida refacer o último cambio desfeito.

# Rexeitar todos os cambios desde o último gardado

Menú principal Rexeitar cambios rexeitará todos os cambios feitos nun ficheiro de forma permanente desde o último gardado.